              
 
MODEL
ACORD - CADRU DE SERVICII 
 
nr. ___________ data _______________ 
 
                   SERVICII DE PREGĂTIRE PROFESIONALĂ
 
1. Preambul 
În temeiul prevederilor Legii nr. 98/2016 privind achizitiile publice si ale HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, intre 
 
Autoritatea contractanta Comuna Ștefăneștii de Jos, cu sediul în Șos. Stefănești, nr.116, comuna Ștefăneștii de Jos, Ilfov, cod fiscal 4420775, tel/fax 021.361.35.29, reprezentată prin domnul GHEORGHIȚĂ VIRGILIU MIRCEA DANIEL – PRIMAR, în calitate de PROMITENT – ACHIZITOR, pe de o parte, 
şi  

………………….  denumire  operator economic,  adresă sediu   ............................................................  telefon/fax ..........................., număr de înmatriculare..........................., cod fiscal ...................................  cont..................................................,. 	reprezentat 	prin ................................................................   
(denumirea conducătorului) funcţia............................................... în calitate de promitent prestator, pe de altă parte. 

a intevenit prezentul acord-cadru în condiţiile în care părţile promitente ramân neschimbate pe toată durata de desfăşurare. 
 
2. Scopul acordului-cadru  
2.1 - Scopul acordului-cadru îl reprezintă stabilirea elementelor/condiţiilor esenţiale care vor guverna contractele de achiziție publică subsecvente de servicii ce urmează a fi atribuite pe durata derulării prezentului acord. 
2.2 - Contractele subsecvente ce urmează a fi atribuite au ca obiect Servicii de pregătire profesională pentru personalul contractual, funcționarii publici și consilierii locali, Comuna Ștefăneștii de Jos, Jud. Ilfov, categoriile de servicii fiind mentionate in anexele la prezentul acord-cadru. 
  
3. Durata acordului-cadru 
3.1 - Durata prezentului acord-cadru este până la data de 31.12.2026, începând de la data semnării acestuia de către părțile promitente. 
 
4. Modalitatea de executare a acordului-cadru (de atribuire a contractelor subsecvente) 
4.1 - Promitentul achizitor se va îndrepta cu solicitarea către promitentul-prestator. Acesta va răspunde în scris, conform ofertei depuse, solicitarii autoritatii contractante. 
4.2 - În cazul în care promitentul-prestator nu are capacitatea de a presta serviciile ce constituie obiectul contractului subsecvent, devin incidente prevederile art. 111 din HG nr. 395/2016. 
 
5. Preţul unitar al serviciilor  
5.1 - Preţul unitar al serviciilor este cel inclus de promitentul prestator în propunerea financiară, anexa la prezentul acord-cadru, cu incadrarea in fondurile bugetare alocate cu aceasta destinatie. 
 
6. Ajustarea preţului  
6.1 - Tarifele serviciilor nu se ajusteaza.
 
7. Cantitatea previzionată  
7.1 - Cantitatea de servicii este determinabilă pe parcursul executării contractelor subsecvente, în funcție de necesarul efectiv și de alocațiile bugetare, cu incadrarea în valoarea maximă ofertată. 
 
8. Obligaţiile promitentului-prestator 
8.1- Promitentul-prestator se obligă, ca în baza contractelor subsecvente încheiate cu promitentul achizitor, să presteze Servicii de pregătire profesională pentru personalul contractual, funcționarii publici și consilierii locali, Comuna Ștefăneștii de Jos, în condiţiile convenite în prezentul acord-cadru. 
8.2 - Promitentul-prestator se obligă ca serviciile prestate să respecte cel puţin calitatea prevăzută în propunerea tehnică, anexă la prezentul acord-cadru. 
8.3- Promitentul-prestator se obligă sa asigure prestarea serviciilor cu personal calificat. 
8.4 - Promitentul-prestator obligă să nu transfere total sau parţial obligaţiile asumate prin prezentul acord-cadru. 
8.5 - Dacă pe parcursul derulării prezentului acord-cadru se vor înregistra reduceri ale preţurilor în legătură cu serviciile ce fac obiectul acordului-cadru, promitentul-prestator se obligă să notifice promitentul-achizitor, părţile urmând a conveni ajustarea preţului iniţial.  
8.6 - Promitentul-prestator trebuie să transmită promitentului-achizitor, în termen de cel mult 15 de zile de la finalizarea prestarii serviciilor in baza acordului-cadru, Raportul final al activităților. Acest document trebuie să cuprindă, in forma tabelara, informații despre:  
· cursul, locația, perioada in care s-a derulat programul; 
· persoanele care au participat din partea instituției.

9. Obligaţiile promitentului-achizitor 
9.1- Promitentul-achizitor se obligă, ca în baza contractelor subsecvente atribuite promitentului-prestator, să achiziţioneze Servicii de pregătire profesională pentru personalul contractual, funcționarii publici și consilierii locali, Comuna Ștefăneștii de Jos, în condiţiile convenite în prezentul acord-cadru. 
9.2 - Promitentul-achizitor se obligă să plătească preţul serviciilor către promitentul-prestator în termenul convenit în contractul/contractele subsecvent(e). 
9.2 - Promitentul-achizitor se obligă să nu iniţieze, pe durata prezentului acord-cadru, o nouă procedură de atribuire, atunci când intenţionează să achiziţioneze servicii care fac obiectul prezentului acord-cadru, cu excepţia cazului în care promitentul-prestator declară că nu mai are capacitatea de a răspunde solicitărilor. 
9.3 - Promitentul-achizitor este îndreptăţit să iniţieze o procedură de atribuire, atunci când valoarea estimată a contractului subsecvent pe care intenţionează să îl atribuie, cumulată cu suma contractelor subsecvente atribuite anterior, depăşeşte o valoare pentru care prevederile legale impun obligaţii în raport cu anumite praguri valorice. 
 
10. Comunicări 
10.1 - (1) Orice comunicare între părţi, referitoare la îndeplinirea prezentului acord-cadru, trebuie să fie transmisă în scris. 
(2) Orice document scris trebuie înregistrat atât în momentul transmiterii cât şi în momentul primirii. 
10.2 - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării. 
 
11. Documentele acordului-cadru: 
a) propunerile tehnice; 
b) propunerile financiare; 
c) anunțul de participare la ofertare și caietul de sarcini ; 
d) alte anexe, dupa caz (acordul de asociere, contracte de subcontractare; angajamentul ferm privind susţinerea de către un terţ; acte adiţionale; etc.), după caz.  
 
12. Încetarea acordului-cadru 
12.1 - Prezentul acord-cadru încetează de drept: 
a) prin ajungerea la termen; 
b) prin atingerea unui prag pentru care prevederile legale impun obligaţii de aplicare a unor proceduri în raport cu anumite praguri valorice; 
c) promitentul-achizitor îşi rezervă dreptul de a renunţa oricând la acordul-cadru, printr-o notificare scrisă adresată promitentului-prestator fără nici o compensaţie, dacă acesta din urmă dă faliment,               cu condiţia că această renunţare să nu prejudicieze sau să afecteze dreptul la acţiune sau despăgubire pentru promitentul-prestator. În acest caz, prestatorul in cauza are dreptul de a pretinde numai plata corespunzătoare pentru partea din contractele subsecvente de servicii realizate pâna la data denunţării unilaterale a acordului-cadru. 
d)  Pact comisoriu:  
(i) în caz de neexecutare sau executare necorespunzatoare a obligațiilor principale de către una dintre părți, respectiv în cazul promitentului-prestator a obligațiilor prevazute la art.8, iar în cazul promitentului-achizitor a obligațiilor stipulate de art.9, cealaltă parte are dreptul de a considera acordul-cadru reziliat de plin drept, fără punere în întarziere, fără îndeplinirea altei formalități prealabile și fără intervenția instantei de judecată; 
(ii) rezilierea intervine în aceleași condiții ca cele prevăzute la lit.(i) și în cazul în care promitentul-prestator îndeplinește necorespunzător sau nu îndeplinește contractele subsecvente de servicii care i-au fost atribuire, conform obligațiilor prevazute în sarcina sa de acestea. 
12.2 - În caz de neexecutare totală sau parțială ori executare necorespunzătoare a obligațiilor prevăzute în contractele subsecvente de servicii, executantul în cauza va suporta daunele-interese prevăzute în respectivele contracte. 
12.3 - (1) În situatia prevazută de dispozițiile art.111, alin.(2) și (3) din H.G. 395/2016, respectiv cazul în care promitentul-prestator căruia promitentului-achizitor îi transmite o solicitare pentru încheierea unui contract subsecvent nu are capacitatea de a răspunde acestei solicitări din propria sa culpa, acesta datorează promitentului-achizitor daune-interese în cuantum de 10% din valoarea totală a contractului subsecvent a cărui încheiere a refuzat-o.  
(2) În cazul în care promitentul-prestator se află de doua ori în imposibilitatea de a raspunde solicitării promitentului-achizitor de încheiere a unor contracte subsecvente de servicii, din propria sa culpa, atunci promitentul-achizitor are dreptul de a considera acordul-cadru reziliat fără punere în întarziere, fără îndeplinirea altei formalități prealabile și fără intervenția instanței de judecată (pact comisoriu). 
12.4 - Promitentul-achizitor are dreptul, în temeiul prevederilor art. 223 din Legea nr. 98/2016, de a denunţa unilateral acordul-cadru în perioada de valabilitate a acestuia, în una dintre următoarele situaţii: 
a) promitentul-prestator se afla, la momentul atribuirii acordului-cadru, în una dintre situaţiile care ar fi determinat excluderea sa din procedura de atribuire potrivit art. 164-167; 
b) acordul-cadru nu ar fi trebuit să fie atribuit promitentului-prestator, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene. 
12.5 - Încetarea acordului-cadru prin: 
(i) denunțarea unilaterala de către promitentul-achizitor, conform prevederilor art. 12.1, lit. c) si               art. 12.4 din prezentul acord-cadru; 
(ii) reziliere, prin aplicarea pactului comisoriu, conform prevederilor art. 12.1, lit. d) si art. 12.3,              alin. (2) din prezentul acord-cadru; 
intervine numai în raport cu promitentul-prestator care se afla în situațiile prevăzute la articolele anterior menționate. 
 
13. Litigii 
13.1 - Litigiile ce pot apărea ca urmare a aplicării şi interpretării prevederilor prezentului acord- cadru se vor soluţiona pe cale amiabilă. 
13.2 -  Dacă, după 15 zile de la începerea acestor tratative neoficiale, partile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecatoreşti de la sediul  autoritatii contractante.   
 
Părţile au înţeles să încheie azi .............. prezentul acord-cadru, în 2 exemplare, câte unul pentru fiecare parte.     
 
PROMITENT-ACHIZITOR,  	 	 	 	 	PROMITENT-PRESTATOR, 
COMUNA ȘTEFĂNEȘTII DE JOS                               
PRIMAR, 
MODEL
CONTRACT SUBSECVENT DE SERVICII  
Nr. ………………….. din ………………………

                   SERVICII DE PREGĂTIRE PROFESIONALĂ 

1.  Preambul
În temeiul prevederilor Legii nr. 98/2016 privind achizițiile publice, ale HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitâție publică/acordului-cadru din Legea nr. 98/2016 privind achizițiile publice si ale Acordului-cadru nr. ______ / ___________________, a intervenit prezentul contract de prestări servicii între: 

Autoritatea contractanta Comuna Ștefăneștii de Jos, cu sediul în Șos. Stefănești, nr.116, comuna Ștefăneștii de Jos, Ilfov, cod fiscal 4420775, tel/fax 021.361.35.29, reprezentată prin domnul GHEORGHIȚĂ VIRGILIU MIRCEA DANIEL – PRIMAR, în calitate de achizitor, pe de o a parte,

şi 

………………………………………….., cu sediul in ………………………….., inregistrata la Oficiul Registrului Comertului sub nr. ……………………….., C.U.I ……………………………., cont …………………………………………., deschis la ……………………………………………….., reprezentată prin ……………………., functia …………………, în calitate de prestator, pe de altă parte

2. 	Definitii 
2.1 - In prezentul contract urmatorii termeni vor fi interpretati astfel:
a.contract - actul juridic care reprezintă acordul de voinţă al celor două părţi, încheiat între o autoritate contractantă - în calitate de achizitor şi un prestator de servicii - în calitate de prestator; 
b.achizitor şi  prestator  - părţile contractante, aşa cum sunt acestea numite în prezentul contract;
c.preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d.servicii - totalitatea activităţilor a căror prestare face obiectul contractului, aşa cum sunt cuprinse în solicitarea de oferta; 
e.forta majora -  un eveniment mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva ci enunciativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;
f. zi - zi calendaristica; an - 365 de zile.

3. 	Interpretare
3.1 In prezentul contract, cu exceptia unei prevederi contrare cuvintele la forma singular vor include forma de plural si vice versa, acolo unde acest lucru este permis de context.
3.2 Termenul “zi”sau “zile” sau orice referire la zile reprezinta zile calendaristice daca nu se specifica in mod diferit.

4. 	Obiectul principal al contractului  
4.1 - Prestatorul se obliga sa presteze Servicii de pregătire profesională pentru personalul contractual, funcționarii publici și consilierii locali, Comuna Ștefăneștii de Jos, Jud. Ilfov, cod CPV 80511000-9 Servicii de formare a angajatilor (Rev.2),începând cu data semnării prezentului contract subsecvent.
Prestatorul se obligă să presteze servicii de pregătire profesională pentru personalul contractual, funcționarii publici și consilierii locali, pentru competentele incluse în tematica de instruire din cadrul Planului de perfecționare profesională aprobat prin Dispoziția nr. 402 din 02.07.2026, în sprijinul achizitorului, conform ofertei tehnice şi financiare realizate ținând cont de cerințele caietului de sarcini care sta la baza încheierii acordului-cadru.
4.2 - Achizitorul se obliga sa plateasca pretul convenit in prezentul contract pentru serviciile prestate. 
5. Pretul contractului
5.1.  Valoarea totala a contractului este de ……………………….,.
5.2. Receptia serviciului se va face de reprezentantii legali ai achizitorului, Comuna Ștefăneștii de Jos, Ilfov.
6. 	Durata contractului
6.1 – Durata prezentului contract este de ........................., începând cu data semnării contractului.
7 	Documentele contractului
7.1  - Documentele contractului sunt:
a) Acordul – Cadru nr. ................;
b) Solicitarea de ofertare;
c) Oferta financiară;
d) alte documente in ordinea aparitiei lor
.  	Obligatiile principale ale prestatorului
8.1.- Prestatorul se obligă să presteze următoarele activități:
- Furnizarea unui program de instruire care sa contribuie la dezvoltarea competentelor si abilităților personalului în domeniile de pregătire/perfecționare.
- Evaluarea, prin probe teoretice și/sau practice a competențelor dezvoltate, validarea și certificarea acestora.
- Asigurarea de experți formatori calificați potrivit legii, numărul lor fiind corelat cu grila programelor de formare.
- Asigurarea tuturor serviciilor necesare activității de instruire, inclusiv serviciile de cazare si masa pentru participanții la cursurile de pregătire/perfectionare.
8.2.- Prestatorul se obligă să presteze serviciile solicitate de catre achizitor cu profesionalism, să pună la dispoziție  personalul necesar care sa detina cunostintele necesare in domeniu, in cel mai scurt termen, în funcție de complexitatea si natura acestora.
8.3.- Prestatorul se obliga sa pastreze confidentialitatea tuturor informatiilor si a activitatilor de care ia cunostinta in cadrul desfasurarii contractului.
8.4.- Prestatorul are obligatia sa nu divulge sau sa transmita informatiile de care ia cunostinta in timpul executarii contractului atat persoanelor din exteriorul institutiei cat si persoanelor din interiorul institutiei, daca nu sunt autorizate sa aiba acces la acele informatii.
8.5- Prestatorul are obligatia sa protejeze documentele sau bazele de date create astfel incat sa limiteze sau sisteze accesul persoanelor neautorizate la aestea.
8.6. - Prestatorul îşi va asuma responsabilitatea privind efectuarea instructajului de protecţia muncii specifice activităţii.
9.  	Obligatiile principale ale achizitorului
9.1- Achizitorul se obliga sa receptioneze efactura emisă de prestator în sistem efacturare, insotită de Lista persoanelor participante, Certificatele de participare la cursuri/Diplome pentru participanții la cursuri, după caz și Procesul Verbal de receptie a serviciilor, dupa prestarea serviciilor, însusit de ambele parti, cu contravaloarea serviciilor prestate.
9.2– Achizitorul se obliga să plătească prețul stabilit prin prezentul contract, in termenul convenit de la emiterea facturii de catre acesta. Platile se vor face in termen de cel mult 30 zile de la data emiterii facturii de catre prestator.
9.3- Dacă achizitorul nu onorează facturile in termen de 30 zile de la expirarea perioadei prevazute convenite, prestatorul are dreptul de a sista prestarea serviciilor si de a beneficia de reactualizarea sumei de plata la nivelul corespunzator zilei de efectuare a plații. Imediat ce achizitorul onoreaza factura, prestatorul va relua prestarea serviciilor in cel mai scurt timp posibil.
9.4- Achizitorul are obligatia de a pune la dispozitia prestatorului orice document ii este solicitat pentru buna indeplinire a contractului in termen de o zi de la solicitarea prestatorului.

10.  	Sanctiuni pentru neindeplinirea culpabila a obligatiilor 
10.1 - În cazul în care, din vina sa exclusiva, prestatorul nu reuseste sa-si execute obligatiile asumate prin contract in termen de 15 zile lucratoare de la solicitarea acestora de catre achizitor , atunci achizitorul are dreptul de a deduce - ca penalitati, o sumă zilnică echivalenta cu 1 % din pretul contractului.
10.2 - În cazul în care achizitorul nu onorează facturile în termen de 30 de zile de la expirarea perioadei convenite la art. 9.2, atunci acesta are obligatia de a plati, ca penalitati, o suma zilnica echivalenta cu 1 % din plata neefectuata.
10.3 - Nerespectarea obligațiilor asumate prin prezentul contract de catre una dintre parti, in mod culpabil si repetat, da dreptul partii lezate de a considera contractul de drept reziliat si de a pretinde plata de daune-interese.
10.4 - Achizitorul isi rezerva dreptul de a renunta oricand la contract, printr-o notificare scrisa adresata prestatorului, fara nici o compensatie, daca acesta din urma da faliment, cu conditia ca aceasta anulare sa nu prejudicieze sau sa afecteze dreptul la actiune sau despagubire pentru prestator. În acest caz, prestatorul are dreptul de a pretinde numai plata corespunzatoare pentru partea din contract îndeplinita pâna la data denuntarii unilaterale a contractului.

11. 	Garantia de buna executie a contractului
11.1 – Nu se constituie garantie de buna executie .  

12. Alte resposabilitati ale prestatorului
12.1 - 	(1) Prestatorul are obligatia de a executa serviciile prevazute in contract cu profesionalismul si promtitudinea cuvenite angajamentului asumat si in conformitate cu prevederile legislatiei in vigoare.
(2) Prestatorul se obliga sa supravegheze prestarea serviciilor, sa asigure resursele umane competente necesare pentru realizarea serviciilor la termenele stabilite conform legislatiei din domeniu.  
12.2 -  Prestatorul este pe deplin responsabil pentru executia serviciilor in conformitate cu termenele convenite. Totodata, este raspunzator de calificarea si competenta personalului folosit pe toata durata contractului.

13. 	Alte responsabilitati ale achizitorului
13.1 - Achizitorul se obliga sa puna la dispozitia prestatorului orice informatii  si/sau facilitati pe care acesta le-a cerut si pe care le considera necesare indeplinirii contractului.

14. 	Receptie si verificari 
14.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile legale. 
14.2 - Verificarile vor fi efectuate in conformitate cu prevederile din prezentul contract. Achizitorul are obligatia de a notifica, in scris, prestatorului, identitatea reprezentantilor sai imputerniciti pentru acest scop.

15. 	Incepere, finalizare, intarzieri, sistare
15.1 -   (1)  Prestatorul are obligatia de a incepe prestarea serviciilor la termenul stabilit in contract.
 (2) In cazul in care prestatorul sufera intarzieri si/sau suporta costuri suplimentare, datorate in exclusivitate achizitorului partile vor stabili de comun acord:
  a)   prelungirea perioadei de prestare a serviciului, si
b) totalul cheltuielilor aferente, daca este cazul, care se vor adauga la pretul contractului.
15.2 - (1) Serviciile prestate in baza contractului trebuie finalizate in termenul convenit de parti, termen care se calculeaza de la data inceperii prestarii serviciilor.
(2) In cazul in care: 
i) orice motive de intarziere, ce nu se datoreaza  prestatorului, sau
ii) alte circumstante neobisnuite susceptibile de a surveni, altfel decat prin incalcarea contractului de catre prestator,
indreptatesc prestatorul de a solicita prelungirea perioadei de prestare a serviciilor sau a oricarei faze a acestora, atunci partile vor revizui, de comun acord, perioada de prestare si vor semna un act aditional. 
15.3 - Daca pe parcursul indeplinirii contractului, prestatorul nu respecta termenele de prestare, acesta are obligatia de a notifica acest lucru, in timp util, achizitorului. Modificarea datei/perioadelor de prestare asumate se face cu acordul partilor, prin act  aditional.
15.4 - In afara cazului in care achizitorul este de acord cu o prelungire a termenului de executie, orice intarziere in indeplinirea contractului da dreptul achizitorului de a solicita penalitati prestatorului. 

16. 	Ajustarea pretului contractului
16.1 - Prețul contractului nu se actualizează.

17. Modalităţi de plată
17.1 - Achizitorul are obligaţia de a efectua plata către executant în conditiile de la art. 10.2.
17.2 – eFactura, emisă de către prestator în sistem efacturare, va fi însoțită de Lista persoanlor participante, Certificatele de participare la cursuri/Diplome pentru participanții la cursuri și Procesul Verbal de receptie a serviciilor, după prestarea serviciilor, însusit de ambele părți.

18. 	Amendamente 
18.1 - Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului.

19. 	Subcontractanti
19.1 - Prestatorul  nu are dreptul de a subcontracta parti din serviciile prestate in baza prezentului contract fara acordul achizitorului.

20. 	Cesiunea 
20.1 - Prestatorul  nu are dreptul de a cesiona total sau partial serviciile  prestate in baza prezentului contract fara acordul achizitorului.

21. 	Forta majora
21.1 - Forta majora este constatata de o autoritate competenta.
21.2 - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.
21.3 - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.
21.4 - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.
21.5 - Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.

22. 	Solutionarea litigiilor
22.1 - Achizitorul si  prestatorul vor face toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.
22.2 - Daca, dupa 15 de zile de la inceperea acestor tratative neoficiale, achizitorul si prestatorul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze, fie prin arbitraj la Camera de Comert si Industrie a Romaniei, fie de catre instantele judecatoresti din Bucuresti. 

23. 	Limba care guverneaza contractul
23.1 - Limba care guverneaza contractul este limba romana.

24. 	Comunicari
24.1 - 	(1) Orice comunicare intre parti, referitoare la indeplinirea prezentului contract, trebuie sa fie transmisa in scris, sau telefonic.
(2) Orice document scris trebuie inregistrat atat in momentul transmiterii cat si in momentul primirii.
24.2 - Comunicarile intre parti se pot face si prin telefon,  fax sau e-mail cu conditia confirmarii in scris a primirii comunicarii.

25. 	Legea aplicabila contractului
25.1 - Contractul va fi interpretat conform legilor din Romania.

Partile au inteles sa incheie astazi …………………………. prezentul contract in doua exemplare originale, cate unul pentru fiecare parte.    
	ACHIZITOR
COMUNA STEFANESTII DE JOS

...............................
	
	PRESTATOR,

.......................................

